החוק על פי לידיה פואט

החוק על פי לידיה פואט (באיטלקית: La legge di Lidia Poët) היא סדרת טלוויזיה איטלקית המשודרת בנטפליקס. הסדרה מז'אנר דרמת פשע היסטורית שנוצרה על ידי גואידו לוקלאנו ודייוויד אורסיני. התסריט שואב השראה מסוימת מסיפור חייה של לידיה פואט, עורכת הדין המודרנית הראשונה באיטליה (אישה). העונה הראשונה עלתה בנטפליקס ב-15 בפברואר 2023 והעונה השנייה ב-30 באוקטובר 2024.

 עלילה 
בשנת 1883, בית המשפט לערעורים בטורינו קבע כי ההרשמה של לידיה פואט כחברה מן המניין ברשם עורכי הדין (albo degli avvocati) אינה חוקית ומחליט לבטל את חברותה. לידיה מוצאת עבודה במשרד עורכי הדין של אחיה בעודה עובדת על הערעור לביטול החלטת בית המשפט. לידיה פואט היא כישרונית מאוד בעבודתה וגם מבטאת בהתנהגותה יכולות בלשיות וגישה מתקדמת לחקר האמת, מה שמסייע לה לעזור לחשודים בפשעים להוכיח את חפותם.

 משחק 
 מטילדה דה אנג'ליס - לידיה פואט
 אדוארדו סקרפטה - יאקופו ברבריס
 פייר לואיג'י פסינו - אנריקו פואט
 סינאד ת'ורנהיל - מריאנה פואט
 שרה לזארו - תרזה ברבריס פואט
 דריו איטה - אנדריאה קרציולו
 ג'יאנמרקו סאורינו - פיירלואיג'י פורנו

 פרקים 
בכל אחת משתי העונות 6 פרקים. הפרק הראשון של העונה הראשונה שודר ב-15 בפברואר 2023, הפרק הראשון בעונה השנייה שודר ב-30 באוקטובר 2024.

 עונה 1 
כל 6 פרקי העונה עלו לנטפליקס ב-15 בפברואר 2023. אורכו של הפרק הראשון 52 דקות. אורכם של שאר 5 הפרקים 40 דקות.

 פרק 1 
רקדנית בלט מתגלה ללא רוח חיים, והמטרידן שלה לכאורה מואשם ברצח. האמא של החשוד ברצח של החשוד פונה לעזרתה של לידיה פואט.

 פרק 2 
לידיה מסכימה להגן על אנרכיסטית שמואשמת ברצח אבל השערורייה חמורה מכפי שנדמה לה מלכתחילה, והפרשה מסתבכת.

 פרק 3 
לידיה ואנריקו מגלים סודות משפחתיים כשאדם מהעבר של לידיה, המכור לאופיום, מודה שרצח את אביו בבית ילדותה.

 פרק 4 
אישה שדומה מאוד ללידיה: משכילה ולא מוערכת, עומדת למשפט ולידיה רוצה לייצג אותה.

 פרק 5 
איש עסקים עשיר משתתף בסיאנס במסיבה פרועה ומת בנסיבות מסתוריות. החשודה העיקרית היא אישה שמאושפזת במוסד פסיכיאטרי.

 פרק 6 
לידיה חושפת קנוניה וניצבת בפני החלטה האם להישאר ולפלס את דרכה במקום שלא מעוניין בה או לנסות את מזלה במקום אחר?

 עונה 2 
כל 6 פרקי העונה עלו לנטפליקס ב-30 באוקטובר 2024. אורכם של הפרקים נע בין 51 ל-57 דקות.

 פרק 1 
לידיה נחושה להמשיך להיאבק למען שוויון. בעקבות רצח של אחד מחבריה, שגופתו נמצאה עם שני מכתבים מסתוריים, היא משתפת פעולה עם יאקופו.

 פרק 2 
לידיה חוקרת הרעלת תה מסתורית בפנימייה יוקרתית לבנות. יאקופו בודק לעומק את מות חברם, ומריאנה חושפת שקר.

 פרק 3 
אנריקו עדיין מהסס לגבי ההתמודדות על תפקיד בפרלמנט, ולידיה והתובע מתקשים לקשר בין קורבנות של שורת מקרי רצח אכזריים.

 פרק 4 
מוות בלתי צפוי משבש חתונה. לידיה מנסה לרדת לשורש העניין, ואנריקו מתכונן לנאום חשוב ביותר.

 הפקה 
הסדרה צולמה בטורינו, כאשר חלק מהלוקיישנים היו בפארק ולנטינו, פלאזה ברולו, פיאצה קאבור ו-Carceri Nuove. צילומי העונה השנייה של הסדרה החלו ביוני 2023.

 ביסוס במציאות 
הסדרה מבוססת, ככל הנראה בצורה חופשית, על חייה של הדמות ההיסטורית לידיה פואט. פואט הקדימה את זמנה ונלחמה על זכותה לעסוק במקצוע עריכת הדין בטורינו שבאיטליה, החל משנת 1881. בסופו של דבר פואט הייתה עורכת הדין הראשונה באיטליה, והמאבק הארוך שלה מול המערכת שהייתה כולה גברית ושמרנית במהותה לקבל את הרישיון שלה לעיסוק במקצוע עורר דיון סוער של שנים על מקומן של נשים בתפקידים ציבוריים וכנושאות משרות באופן כללי. בסופו של דבר המקרה הזה שינה את החוק באיטליה ונתן מעמד חוקי לנשות מקצוע שם.

 עלייה לשידור 
העונה הראשונה עלתה בנטפליקס ב-15 בפברואר 2023. ביוני 2023, נטפליקס אישרו שהסדרה חודשה לעונה שנייה. העונה השנייה, המורכבת משישה פרקים, עלתה לשידור ב-30 באוקטובר 2024.

 פרסים ומועמדויות 
שנההפרסקטגוריה מוּעֲמָד תוֹצָאָהמקור 2023 פרס Nastro d'Argento סדרת הפשע הטובה ביותר הסדרה זכייה השחקנית הטובה ביותר השחקניתמועמדות

 קישורים חיצוניים 

 קדימון העונה השנייה, יוטיוב

 הערות שוליים 

קטגוריה:נטפליקס: תוכניות וסדרות
קטגוריה:תוכניות טלוויזיה שעלו לשידור בשנות ה-2020
קטגוריה:סדרות טלוויזיה איטלקיות